Video Incendiu într-un bloc din Neamţ: Fumul negru a umplut casa scării
Au fost clipe de panică, aseară, într-un bloc din municipiul Piatra-Neamţ.
Şase locatari au fugit cât i-au ţinut picioarele, după ce un incendiu violent a izbucnit într-un apartament de la etajul trei al imobilului, iar fumul negru a umplut casa scării.
Imediat au ajuns la faţa locului mai multe echipaje de pompieri cu două autospeciale de stingere. Din fericire, nu a existat nicio victimă. Salvatorii urmează să stabilească cauza producerii incendiului.